[{"text_idx": "#000000", "text": "Tunnustav juhtimine: teooria & praktika\nMotiveeriv tagasiside: teooria & praktika"}, {"text_idx": "#000001", "text": "Kui tahad to\u0308o\u0308stressi va\u0308hendada, tunnusta kaasto\u0308o\u0308tajaid!"}, {"text_idx": "#000002", "text": "Kas Sina pole tundnud na\u0308iteks, et igasuguse stressi korral, on sul raskusi selgesti mo\u0303tlemise, teistega suhtlemise ja uute ideede genereerimisega? Ehk negatiivse emotsiooni poolt kaaperdatuna, va\u0308heneb su vo\u0303ime keskenduda, loominguline olla ja saadud informatsiooni to\u0308o\u0308delda. Fakt on see, et enamik inimesi, olenevalt nende to\u0308o\u0308kohast, kannatavad igapa\u0308evaselt mingit laadi stressi all. To\u0308o\u0308andjana aga, on vajalik see tase vo\u0303imalikult madal hoida- muidu va\u0308heneb ju produktiivsus ja u\u0308leu\u0308ldine rahulolu to\u0308o\u0308l. Kuidas seda aga teha?"}, {"text_idx": "#000003", "text": "Daniel Goleman toob oma raamatus \u201cSotsiaalne Intelligentsus\u201d mitmeid na\u0308iteid, kinnitades, et positiivsuse kultiveerimine to\u0308o\u0308tajates on parim viis to\u0308o\u0308stressi va\u0308hendamiseks. Ja\u0308rgnev katse na\u0308itabki, kui oluline on tegelikult positiivne emotsioon:"}, {"text_idx": "#000004", "text": "Katses paluti juhil anda oma to\u0308o\u0308tajatele kahel korral tagasisidet. Ko\u0303igepealt andis juht edasi negatiivse tagasiside, tehes seda ro\u0303o\u0303msal ja so\u0303bralikul ha\u0308a\u0308lel. To\u0308o\u0308tajad tundsid, et olenemata halvast tagaisidest, olid emotsioonid siiski head ja positiivsed. Teises katses ra\u0308a\u0308kis juht oma to\u0308o\u0308tajatele aga ha\u0308id uudiseid, kasutades pigem kurjemat ha\u0308a\u0308letooni. Taaskord olenemata uudise sisust, tundsid to\u0308o\u0308tajad end koosolekult va\u0308ljudes pigem negatiivselt meelestatuna. Katse vo\u0303eti kokku va\u0308itega, et juhi emotsionaalne toon (ka ha\u0308a\u0308letoon) on to\u0308o\u0308tajate jaoks palju olulisem, kui reaalne tagasiside sisu."}, {"text_idx": "#000005", "text": "Mida selle positiivse tooniga siis aga peale hakata? Kuna kriitika ja halva tagasiside va\u0308ljendamine on teatud situatsioonides va\u0308ltimatu, siis selleks, et negatiivne emotsioon kaua ei kestaks, tuleks to\u0308o\u0308tajates vo\u0303imalikult tihti ka positiivset emotsiooni kultiveerida. Mida juht selleks siis enda poolt teha saaks?"}, {"text_idx": "#000006", "text": "\u201cPsu\u0308hhosomaatilise Arstiteaduse\u201d ajakirja veebruari va\u0308ljaandes ra\u0308a\u0308gitakse uurimusto\u0308o\u0308st, mille tulemused na\u0308itavad to\u0308o\u0308tajate tunnustamise mo\u0303ju stressiga vo\u0303itlemisel. Tuleb nimelt va\u0308lja, et positiivsed ja toetavad kommentaarid oma juhi ja meeskonnaliikmete poolt on suurimad kasutegurid to\u0308o\u0308ro\u0303o\u0303mu ja rahulolu loomisel. Lisaks na\u0308itab uurimusto\u0308o\u0308, et teiste tunnustamine on palju viljakandvam kui ise tunnustatud saamine. Nimelt kutsub teiste toetamine esile bioloogilisi muudatusi ajus, mis va\u0308hendavad otseselt negatiivsete emotsioonide ja stressi teket. Juhina on seega vajalik ka oma to\u0308o\u0308tajad u\u0308ksteist tunnustama ja toetama saada \u2013 selle ilmselgem viis on muidugi ise eeskuju na\u0308idata."}, {"text_idx": "#000007", "text": "Uurimusto\u0308o\u0308 kohaselt pakub teiste inimeste (loe: to\u0308o\u0308kaaslaste) tunnustamine ja\u0308rgnevaid kasutegureid:"}, {"text_idx": "#000008", "text": "Teisi toetades ja tunnustades paraneb meie mentaalne tervis ja va\u0308heneb stressikoorma hulk meie o\u0303lul. Kuna mentaalne tervis ja emotsionaalne positiivsus on otseselt seotud ka fu\u0308u\u0308silise tervisega, vo\u0303ib o\u0308elda, et ka fu\u0308u\u0308siline tervis paraneb, tuues kaasa suurema rahulolutunde eluga ja sellest tulenevalt vo\u0303ib-olla ka pikema eluea.\nKuna tunnustamine on kahe-suunaline tee, siis teisi toetades, toetavad nad u\u0308hel hetkel ka sind. Ja kes ei tahaks to\u0308o\u0308tada kriitilise ja mu\u0308rgise to\u0308o\u0308keskkonna asemel hoopis vastutulelikus ja so\u0303bralikus kontoris?\nTeisi tunnustades ja motiveerivaid komplimente tehes, vo\u0303tad sa fookuse a\u0308ra iseenda stressilt ja muredelt. Seeto\u0303ttu ongi altruismil terves maailmas nii elumuutev mo\u0303ju. Keskendudes ja aidates teisi, va\u0308heneb su enesekesksus ja seela\u0308bi ka to\u0308o\u0308alane stress."}, {"text_idx": "#000009", "text": "21. ma\u0308rtsil toimub populaarne juhtimiskoolitus \"Tunnustav juhtimine\", mis aitab juhil juhtimisega seotud va\u0308ljakutseid u\u0308letada - motiveerimine, tagasidestamine, delegeerimine jpm."}, {"text_idx": "#000010", "text": "Koolituselt saad meeskonna motiveerimiseks praktilise 7-osalise to\u0308o\u0308riistakasti, mis aitab suurendada to\u0308o\u0308tajate pu\u0308hendumust ja lihtsustab juhi eesma\u0308rkide saavutamist."}, {"text_idx": "#000013", "text": "Tunnustav juhtimine: teooria & praktika"}, {"text_idx": "#000014", "text": "Motiveeriv tagasiside: teooria & praktika"}]